|  |  |
| --- | --- |
| **KÚPNA ZMLUVA**  uzavretá v zmysle § 409 a nasl. zákona č. 513/1991 Zb. Obchodný zákonník v znení neskorších predpisov | |
| **Zmluvné strany**  **Kupujúci:**  Názov: **Axxence Slovakia s.r.o.**  Sídlo: Mickiewiczova 9, 811 07 Bratislava  V zastúpení: Ing. Martin Minárik, konateľ  Zástupca oprávnený jednať  - vo veciach zmluvných: Ing. Marek Hrivnák  - vo veciach technických: Ing. Marek Hrivnák  E-mail: marek.hrivnak@axxence.sk  IČO: 31 442 901  DIČ: 2020360034  IČ DPH: SK2020360034  Bankové spojenie: ......................  Číslo účtu: ......................  Spoločnosť zapísaná v OR MS Bratislava III, oddiel Sro, vložka číslo 8392/B  (ďalej len „kupujúci“)  (ďalej aj spoločne ako „zmluvné strany“) | |
| **Predávajúci:**  Názov: ........................................  Sídlo: ........................................  V zastúpení: ........................................  Zástupca oprávnený jednať  - vo veciach zmluvných: ........................................  - vo veciach technických: ........................................  E-mail:.......................................  IČO: ........................................  DIČ: ........................................  IČ DPH: ........................................  Bankové spojenie: ........................................  Číslo účtu: ........................................  Spoločnosť zapísaná v ........................................  (ďalej len „predávajúci“) | |
| **Článok I.** **Predmet kúpy** **1.** Predmetom tejto kúpnej zmluvy je kúpa nového nerepasovaného tovaru tvoriaceho jeden **technologický celok** s názvom **„Pervaporačná jednotka na dehydratáciu roztoku s obsahom coffee furanónu“** podľa časti ponuky predávajúceho s názvom „Technická špecifikácia a cena predmetu zákazky“ zo dňa ................... vypracovanej v súlade s Výzvou na predkladanie ponúk zn. PIVP/2023/2/T na Inovatívnu technológiu (ďalej len „technologický celok“), ktorá je neoddeliteľnou prílohou tejto kúpnej zmluvy (ďalej len „zmluva“). Technologický celok pozostáva z návrhu, výroby, dodávky aj služieb priamo súvisiacich s jeho dodaním a to doprava na miesto dodania, zaistenie pred poškodením, inštalácia (montáž) test funkčnosti, vykonanie všetkých východiskových odborných prehliadok, odborných skúšok a iných požiadaviek na bezpečnú prevádzku stanovených platnou legislatívou EÚ a SR týkajúcich sa technologického celku, uvedenia do prevádzky. Predávajúci bude povinný preukázať dosiahnutie všetkých technických parametrov, ktoré sú uvedené v jeho ponuke a zaškoliť obsluhujúci personál v pracovisku kupujúceho a poskytnúť bezplatný záručný servis.  **2.** Predávajúci prehlasuje, že je riadnym a jediným vlastníkom technologického celku uvedeného v zmluve a je oprávnený s ním nakladať. Toto jeho právo nie je nijako obmedzené a na technologickom celku neviaznu žiadne ťarchy ani práva tretích osôb. Predávajúci sa zaväzuje dodať technologický celok v súlade s požiadavkami uvedenými v bode 1. článku I. Predmet kúpy tejto zmluvy a previesť vlastnícke právo k nemu na kupujúceho.  **3.** Predávajúci berie na vedomie, že predmet kúpy je súčasťou projektu s názvom „Podpora inovácií v podnikoch“ (ďalej len „projekt“) a je spolufinancovaný z operačného programu Integrovaná infraštruktúra prostredníctvom nenávratného finančného príspevku s kódom výzvy: OPII-MH/DP/2022/9.5-35a podlieha finančnej kontrole Ministerstva hospodárstva Slovenskej republiky ako sprostredkovateľského orgánu. | |
| **Článok II.**  **Kúpna cena**  **1.** Predávajúci sa zaväzuje dodať technologický celok bez vád a kupujúci sa zaväzuje tento prevziať a zaplatiť za jeho dodanie dohodnutú cenu nasledovne:  - 95 % z kúpnej ceny technologického celku pred dodaním technologického celku v roku 2023,  - 5 % z kúpnej ceny technologického celku po dodaní technologického celku na miesto prevádzky v roku 2024.  **2.** Kúpna cena technologického celku je nasledovná:  cena bez DPH ..... ..... ..... ..... EUR  DPH 20% ..... ..... ..... ..... EUR  cena spolu s DPH ..... ..... ..... ..... EUR  **3.** Kúpnou cenou sa rozumie cena, v ktorej sú zahrnuté všetky náklady predávajúceho spojené s plnením predmetu zmluvy. Predávajúci vystaví kupujúcemu daňový doklad (faktúru) v súlade s bodom 1. článkom II. Kúpna cena tejto zmluvy. Faktúra musí obsahovať všetky náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov a v súlade s ust. § 3a zákona č. 513/1991 Zb. Obchodného zákonníka v znení neskorších zmien a doplnkov. Splatnosť faktúr je 30 dní od preukázateľného doručenia kupujúcemu. Prijatím faktúry kupujúcim sa vylučujú ďalšie dodatočne uplatňované cenové nároky predávajúceho.  **4.** V prípade, že faktúra bude obsahovať neúplné, alebo nesprávne údaje, kupujúci je  oprávnený vrátiť ju predávajúcemu na prepracovanie. Predávajúci je povinný faktúru prepracovať, alebo vystaviť novú. Po dobu prepracovania alebo vystavenia novej faktúry nie je kupujúci v omeškaní s jej úhradou. Nová lehota splatnosti (30 dní) opravenej resp. novo vystavenej faktúry začne plynúť odo dňa jej opätovného doručenia kupujúcemu.  **5.** Všetky náklady spojené s prevádzkou a údržbou logického celku odo dňa konečného odovzdania a prevzatia technologického celku hradí kupujúci. | |
| **Článok III.**  **Čas a miesto dodania technologického celku**  **1.** Predávajúci sa zaväzuje dodať technologický celok jednorazovo alebo vo viacerých dodávkach do 31.07.2024. Predávajúci sa zaväzuje spustiť technologický celok do prevádzky najneskôr do .........2024.  **2.** Miestom plnenia je pracovisko kupujúceho: Axxence Slovakia s.r.o., Areál RD Plavnica, 065 45 Plavnica. Za kupujúceho je tovary oprávnený prevziať Ing. Marek Hrivnák.  **3.** Predávajúci sa zaväzuje pri konečnom odovzdaní a prevzatí  technologického celku odovzdať kupujúcemu:  - záručný list na všetky tovary tvoriace logický celok,  - manuál, dokumentácia,  - príslušné certifikáty a vyhlásenia PED / CE návody na použitie a údržbu,  - technická dokumentácia. | |
| **Článok IV.**  **Záručná doba**  **1.** Záručná doba tovarov je 12 mesiacov a začína plynúť dňom konečného odovzdania a prevzatia technologického celku. Kupujúci oznámi vadu, na ktorú si chce uplatniť záruku, do 24 hodín od jej zistenia e-mailom na e-mailovú adresu: ........................... v rámci záručného servisu. Predávajúci je povinný zabezpečiť odstránenie vady v zmysle plného sfunkčnenia na vlastné náklady, s odbornou starostlivosťou, najneskôr do 30 kalendárnych dní od oznámenia vady. Záručná doba neplynie po dobu, po ktorú kupujúci nemôže užívať predmet kúpy, alebo jeho časti pre jeho vady, za ktoré zodpovedá predávajúci.  **2.** Počas záručnej doby sa prevádzka, údržba a ochrana technologického celku vykonáva podľa návodov na použitie.  **3.** Predávajúci je povinný zaškoliť kupujúceho na správnu údržbu a prevádzku technologického celku. Predmetné zaškolenie je zahrnuté v cene podľa čl. II Kúpna cena tejto zmluvy.  **4.** Predávajúci poskytuje záruku v prípade, ak nastanú nasledovné situácie:  **4.1.** Problémy spôsobené zlou konštrukciou, výrobou alebo spracovaním.  **4.2.** Škody spôsobené nesprávnym balením alebo prepravou.  **5.** Záruka sa nevzťahuje na:  **5.1.** Poškodenie nevhodnou údržbou alebo prevádzkou, prípadne záručné problémy, ktoré neboli riešené včas.  **5.2.** Škody spôsobené vlastnou inštaláciou alebo nesprávnou inštaláciou.  **5.3.** Poškodenie spôsobené vyššou mocou.  **5.4.** Gumené časti, tesniace diely, sklenené časti, alebo iné ľahko poškoditeľné alebo spotrebné súčasti, ktoré vyžadujú normálnu údržbu alebo výmenu, nie sú súčasťou poskytovanej záruky.  **6.** Servisné stredisko sa nachádza v ..........................................  **7.** Všetky záručné aj pozáručné servisné úkony je možné vykonávať podľa náročnosti úkonov v mieste plnenia alebo v servisnom stredisku. | |
| **Článok V.**  **Kontrola, audit, overenie na mieste a subdodávatelia**  **1.** Predávajúci sa zaväzuje strpieť výkon kontroly / auditu / overovania na mieste súvisiaceho s dodanými tovarmi a súvisiacimi poskytnutými službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly / auditu / overovania na mieste a poskytnúť im všetku potrebnú súčinnosť.).  **2.** Oprávnené osoby na výkon kontroly/auditu/overovania na mieste sú najmä:  a) Kupujúci a ním poverené osoby,  b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby, c) Najvyšší kontrolný úrad SR a ním poverené osoby, d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.  **3.** Každá zmluva o subdodávke (ak relevantné) musí byť uzatvorená v písomnej forme a len s predchádzajúcim písomným súhlasom kupujúceho. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy o subdodávke realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Predávajúci musí pred podpisom zmluvy o subdodávke so subdodávateľom uviesť:  - podiel subdodávky, ktorý má v úmysle zadať subdodávateľovi, ktorého sa týka návrh na zmenu,  - obchodné meno navrhovaného subdodávateľa,  - doklady preukazujúce, že subdodávateľ, ktorého sa týka návrh na zmenu, je oprávnený dodávať tovar alebo poskytovať službu.  **4.** Ak nie je niektorý zo subdodávateľov známy v okamihu podpisu zmluvy, jeho doplnenie do zoznamu je predávajúci povinný oznámiť kupujúcemu najneskôr do troch pracovných dní, odo dňa, kedy má zmena subdodávateľa nastať. Pokiaľ predávajúci nedodrží dohodnutý záväzok uvedený v predchádzajúcej vete, považuje sa to za podstatné porušenie zmluvných podmienok.  **5.** Subdodávateľ, ktorý sa má podieľať na plnení zmluvy a má povinnosť zapisovať sa v registri partnerov verejného sektora v súlade so zákonom 315/2016 Z. z o registri partnerov verejného sektora a o zmene a doplnení niektorých zákonov v znení neskorších predpisov, musí byť v registri zapísaný. | |
| **Článok VI.**  Zodpovednosť za škodu, zmluvné pokuty a zánik zmluvy  **1.** Predávajúci zodpovedá za všetky škody, ktoré vzniknú kupujúcemu v dôsledku porušenia povinností predávajúceho, vyplývajúcich z tejto zmluvy, neobmedzene do výšky vzniknutej škody.  **2.** V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane má druhá strana nárok na úhradu vzniknutej škody.  **3.** Ak predávajúci nesplní termín podľa bodu 1. článku III. Čas a miesto dodania technologického celku tejto zmluvy, je povinný zaplatiť kupujúcemu zmluvnú pokutu vo výške 0,05 % denne z hodnoty nedodanej časti predmetu kúpy za každý aj začatý deň omeškania, pokiaľ sa zmluvné strany písomne nedohodnú inak.  **4.** Ak kupujúci neuhradí predávajúcemu faktúru v lehote splatnosti, uvedenej v bode 3 článku II. Kúpna cena tejto zmluvy, je povinný zaplatiť predávajúcemu úrok z omeškania vo výške 0,05 % denne z dlžnej sumy za každý aj začatý deň omeškania, pokiaľ sa zmluvné strany písomne nedohodnú inak.  **5.** Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.  **6.** Na účely zmluvy sa za podstatné porušenie zmluvy považuje aj:   1. preukázané porušenie právnych predpisov SR a ES pri plnení predmetu zmluvy súvisiacich s činnosťou zmluvných strán; 2. neplnenie zmluvy z dôvodov na strane predávajúceho, pričom toto neplnenie zmluvy nie je z dôvodov na strane kupujúceho; 3. vyhlásenie konkurzu alebo reštrukturalizácie na majetok predávajúceho alebo kupujúceho, resp. zastavenie konkurzného konania pre nedostatok majetku, alebo vstup predávajúceho do likvidácie; 4. opakované dodanie predmetu zmluvy alebo jeho časti s vadami (vady v množstve, v akosti, vo vyhotovení, v dodaní iného tovaru ako určuje zmluva, vady v dokladoch potrebných k užívaniu) alebo s právnymi vadami; 5. omeškanie predávajúceho s dodaním predmetu zmluvy oproti dohodnutému termínu dodania o viac ako 15 kalendárnych dní bez uvedenia dôvodu, ktorý by omeškanie ospravedlňoval (vyššia moc); 6. ak kúpna cena bude fakturovaná v rozpore s podmienkami dohodnutými v tejto zmluve; 7. ak predávajúci dodá kupujúcemu predmet plnenia takých parametrov, ktoré sú v rozpore s touto zmluvou; 8. ak je kupujúci v omeškaní so zaplatením faktúry viac ako 60 kalendárnych dní; 9. nesplnenie záväzku predávajúceho odstrániť oznámenú závadu predmetu zmluvy po dobu dlhšiu ako 15 kalendárnych dní po určenom termíne jej odstránenia; 10. ak subdodávateľ nie je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov.   **7.** Zmluvné strany sa dohodli, že zmluvu je možné ukončiť:   1. na základe vzájomnej dohody zmluvných strán, 2. okamžitým odstúpením od zmluvy v prípade podstatného porušenia zmluvy.   **8.** Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.  **9.** Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.  **10.** Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane. | |
| **Článok VII.**  **Záverečné ustanovenia**  **1.** Meniť alebo dopĺňať zmluvu je možné len formou písomného a očíslovaného dodatku. Kupujúci je povinný zaslať návrh dodatku pred jeho podpisom oboma zmluvnými stranami sprostredkovateľskému orgánu na kontrolu. Uzavrieť dodatok k zmluve je možné až po vypracovaní správy z kontroly a konštatovaní súhlasu s podpísaním tohto dodatku zo strany sprostredkovateľského orgánu.  **2.** Táto zmluva sa stáva platnou dňom podpisu oboma zmluvnými stranami. Účinnosť nadobudne po splnení súčasne dvoch odkladacích podmienok účinnosti, ktoré spočívajú v tom, že  **a)**  dôjde k schváleniu procesu obstarávania v rámci kontroly predmetného obstarávania zo strany Sprostredkovateľského orgánu pre Operačný program Integrovaná infraštruktúra, ktorým je Ministerstvo hospodárstva Slovenskej republiky. Schválenie procesu obstarávania nastane v deň, kedy kupujúci obdrží kladné stanovisko Sprostredkovateľského orgánu k ex post kontrole predmetného obstarávania a zároveň  **b)** dôjde k jej zverejneniu na webovom sídle kupujúceho.  **3.** Zmluvné strany vyhlasujú, že zmluvu riadne prečítali, jej obsahu porozumeli a na znak súhlasu ju podpisujú.  **4.** Vzťahy neupravené touto zmluvou sa riadia Obchodným zákonníkom a príslušnými právnymi predpismi s nimi súvisiacimi.  **5.** Táto zmluva je vyhotovená v 2 (dvoch) rovnopisoch. Po podpísaní obdrží kupujúci 1 (jedno) vyhotovenie a predávajúci 1 (jedno) vyhotovenie. | |
| V Bratislave, dňa ....... 2023.  Za kupujúceho:  .........................................  Ing. Marek Hrivnák  konateľ | V ............., dňa ....... 2023.  Za predávajúceho:  .........................................  Ing. Marek Hrivnák  konateľ |
| Prílohy zmluvy:  Príloha č. 1 – Technická špecifikácia a cena predmetu zákazky  Príloha č. 2 - Zoznam subdodávateľov (ak je relevantné) | |